Қозоғистон ва Ўзбекистон 172 млн доллар эвазига автомобиль йўли қуради — Sof.uz\nЖАҲОН 354,416,279 281,556,766 5,621,403\nҚозоғистон ва Ўзбекистон 172 млн доллар эвазига автомобиль йўли қуради\n25.12 09:45 99 Ўзбекистон\nЎзбекистон ва Қозоғистон Қизилўрда—Учқудуқ автомобиль ва темир йўлини қуришга келишиб олди. Бу ҳақда Қозоғистон Саноат ва инфратузилмани ривожлантириш вазирлигига таяниб, Spot хабар берди.\nТомонлар бу борадаги тегишли келишувни декабрь ойида имзолаган.\nТаъкидланишича, автомобиль йўлининг узунлиги 280 километрни ташкил этади. 2024—2025 йиллар давомида иқтисодий-техник асосини (ИЦ) ишлаб чиқиш, 2025 йилда эса йўлни икки-уч йил ичида қуришга кириш режалаштирилмоқда.\n«Автомобиль йўлини қуришга, тахминан, 75 миллиард тенге (қарийб 172 миллион доллар) сарфланиши кутилмоқда, бунда 5 миллиард тенге (11,4 миллион доллар) ўтказиш пунктини қуришга йўналтирилади», — дейилади вазирлик хабарида.\nАвтотрасса Қизилўрда—Жезқозғон—Павлодар—Россия чегараси халқаро коридорининг бир қисми бўлади.\nБундан ташқари, Ўзбекистон янги Қизилўрда—Учқудуқ темир йўл тармоғини қуриш ташаббусини илгари сурган. Қўшма ҳаракатлар режаси имзоланган, ИЦни ишлаб чиқиш бўйича иқтисодий таҳлил ўтказиш режа қилинмоқда.\nНашр маълумотларига кўра, бу икки мамлакатнинг темир йўлларни қуриш бўйича ягона режаси эмас. Аввалроқ туристик потенциални ошириш мақсадида 2021—2024 йиллар давомида 160 миллиард тенгега (367 миллион доллар) Туркистон—Чимкент—Тошкент юқори тезликда ҳаракатланиш имконини берувчи магистрални қуриш масаласи кўриб чиқилаётгани тўғрисида хабар берилганди. Ушбу лойиҳа Марказий Осиёнинг энг йирик тарихий-маданий марказларини бирлаштиради, йўловчи ташиш ҳажми йилига 1,9 миллионга етказилади.\nКеча, 20:36 86 Ўзбекистон


Манзилингиз:Муслимаат»Оила ва жамият»Фарзанд»Исломда фарзанднинг ҳуқуқлари\nBy Muslimaat.uz on\t Iyul 1, 2016 Фарзанд\nТуғилган фарзанд, аввало, эмизишга муҳтож. Бу эса онасининг вазифаси. Шаръий узр сабабли она эмиза олмаса, эмизувчи топиш ва уни рози қилиш отанинг иши ҳисобланади.\n«Ким эмизишни батамом қилишни ирода қилса, оналар фарзандларни тўлиқ икки йил эмизурлар», деган (233 – оят).\n«Менга етиб келган хабарга қараганда, туғилган болага исм қўймай туриб ўлган бўлса, қиёмат куни отасига, мени исмсиз тарк қилдинг-ку!» дейди», деди.\n«Ғулом ила ақийқа бордир. Бас, унинг учун қон чиқаринг ва ундаги нопокликни кетказинг», – дедилар».\nҲадисдаги бу жумлани, янги туғилган боланинг ақиқаси ўзи билан, деб тушунилади. Яъни ҳар бир янги туғилган болага ақиқа лозим, деганидир.\n«Эй Аллоҳнинг Расули, Абу Суфён – ўта бахил одам, менга ва боламга кифоя қиладиган нарсани бермайди. Магар унга билдирмай олсамгина бўлур», деди.\nЯъни боланинг нафақси фақат отага, ота-онанинг нафақаси фақат ўғилга ва хотиннинг нафақаси фақат эрга вожиб бўлади. Унга бу нафақада ҳеч ким шерик бўлмайди.\nПайғамбар соллаллоҳу алайҳи васаллам ўта болажон Зот эдилар. У Зот болалар ичида ўз набиралари имом Ҳасан ва имом Ҳусайнларни жуда ҳам яхши кўрар ва уларга меҳибонлик кўрсатар эдилар. Ушбу ривоятда у Зот соллаллоҳу алайҳи васалламнинг имом Ҳасан розияллоҳу анҳуга кўрсатган меҳрлари, саҳобалардан бирларининг бунга бўлган муносабатлари ва бу муносабатни Пайғамбар соллаллоҳу алайҳи васаллам томонларидан баҳоланиши ҳақида сўз кетмоқда.\nУшбу ҳадисга биноан мусулмон инсон молиявий масалаларда ўз фарзандларининг барчасини баробар кўриши керак бўлади. Агар тенг имкониятли фарзандларнинг бирига мол бериб, бошқасига бермаса ёки бирига оз, иккинчисига кўп берса адолатсизлик бўлади. Болалари орасида ҳиқду-ҳасад, фитна кучаяди.\nАгар шаръий узр ила сабаб бўлса, ота-она ўз болаларидан бирига кўпроқ бошқасига озроқ мол берса бўлади.\n«Эй Расулуллоҳ! Ўз нафсимизни-ку сақлаймиз, аҳлимизни қандай сақлаймиз?» деб сўраган эканлар.\nДемак, ҳар биримиз ўғил-қизимизни, оила аъзоларимизнинг барчаларини динга даъват қилишимиз, диний аҳкомларни доимо бажаришларини қатъият билан талаб қилиб, иймон-эътиқоди, одоб-ахлоқи ва бошқа жиҳатларини тарбиясига аҳамият бериб туришимиз керак.\nfarzand huquq islom


Ўтган йили Ёркент масжидига 3 минг 700 нафар сайёҳ келган - Номадлар,Турклар,Қозоқ одатлари ва анъаналари,Қозоғистон табиати,Хориждаги қозоқлар,Қозоғистон спортчилари,Қозоғистон тарихи | Kazakh TV\nЎтган йили Ёркент масжидига 3 минг 700 нафар сайёҳ келган\nҚозоғистон муқаддас жойлар харитасида 600 дан зиёд маданий, тарихий ва табиий мерос объекти мавжуд. Биргина Алмати вилоятида улар сони 58 та. Сайёҳларнинг катта қисми шу жойларни кўришга келади. Улар сони йил сайин ошмоқда. Вилоятда тез-тез зиёрат қилинадиган жой - Ёркент масжиди. Ўтган йили бу ерга 3 минг 700 нафар одам келган. Айтиш керак, 19-асрга мансуб улкан иншоот нафақат маҳаллий аҳоли, балки хорижликларда ҳам катта қизиқиш уйғотади.\nКОРКЕМ РАХИМГАЛИЕВА, МУЗЕЙ ХОДИМИ:\n- Польша ва бошқа давлатлардан кўпроқ меҳмон келади. Сайёҳлар бу муқаддас жой ҳақида шу ерда бўлган дўстлари, яқинларидан эшитганини айтади.\nШўро тузуми амалга келгач, бу бинодан турли эҳтиёжларда фойдаланилган. Бу ер омбор, дон сақлаш жойи ҳам, чегарачилар учун казарма ҳам бўлган. 70 йил илгари масжидда илк марта тадқиқот ўтказилган. Натижада тарихий бино давлат муҳофазасига олинди. Таъкидлаймиз, объект шуниси билан ўзига хоски, унинг қурилишида бир дона ҳам мих ишлатилмаган.\nЕРЖАН ҚАБИЛБАЕВ, ТАЛДИҚЎРҒАН ШАҲРИДАН:\n- Бу ерга илк марта келишим. Жуда қизиқ ва ҳайратомуз маскан. Келаси сафар бу ерга оилам билан келаман, деб ният қилдим.\nШУҲРАТ ҚУРБОНОВ, ТУМАН ҲОКИМИ ЎРИНБОСАРИ:\n– Биз 77 миллион тенге миқдорида кўмак кўрсатдик. Бу жорий йил олти ойи учун. Ўтган йил билан солиштирганда, бу 2-2,5 миллион тенге ортиқ. Сайёҳларнинг катта қисми масжидни кўришга келади. Яна муқаддас дарахт ёнига ҳам боришади.\nЎтган йил натижаларига кўра, Алмати вилоятидаги сайёҳлик объектларини 2 миллион сайёҳ зиёрат қилган. Бу йил эса вилоят диққатга сазовор ерларини кўриш учун 2 миллион 200 нафар одам келиши кутилмоқда.\nтуризммасжидАлмати вилоятиЁркентЁркент масжиди\nПойтахтда «Astana Media Week 2019» форуми иш бошлади


Қозоғистоннинг Жамбил вилоятида ичида ўзбекистонликлар бўлган автобус аварияга учради\nҚозоғистоннинг Жамбил вилояти Жамбил туманида 15 июнга ўтар кечаси соат 03:40 ларда “Олмаота-Тошкент” йўли бўйлаб ҳаракатланаётган юк машинаси иккита йўловчи ташиш автобуси ва битта енгил автомобиль билан тўқнашув содир этган.\nАварияга учраган автобуслардан бирида 31 нафар ўзбекистонлик бўлган. Бу ҳақда Ўзбекистон Фавқулодда вазиятлар вазирлиги матбуот хизмати Қозоғистон ФВВдан олинган маълумотга таянган ҳолда маълум қилди.\nВазирлик қайдича, йўл-транспорт ҳодисаси “Олмаота-Тошкент” автомобиль йўлининг 545 километрида - “Қизил тан” қишлоғидан 7 километр узоқликда содир бўлган. ЙҲТга трикотаж маҳсулотлари ортилган юк машинаси ёниб кетгани ортидан юзага келган тирбандлик сабаб бўлган.\nАвария чоғида ўзбекистонликлардан 3 нафари ўрта даражада тан жароҳати олгани, жабрланувчилар Тараз шаҳар тиббиёт масканига етказилиб, айни пайтда уларга малакали тиббий ёрдам кўрсатилаётгани айтилмоқда.\nАввалроқ Озодлик жорий йилнинг 12 май куни Жамбил вилоятида Ўзбекистонда қайддан ўтган автобус аварияга йўлиққани, ҳодиса оқибатида ҳайдовчи ёрдамчиси ва бир йўловчи воқеа жойида жон бергани, 33 киши жароҳатлангани ҳақида хабар қилган эди.


Dilshod Yakubov - Тўй ташкилотчи, ўртакаш, клипмейкер.\nШоумен, администратор, бошловчи\n6 йилдан ортиқ тажриба\nАссалому алейкум. Сиз сахифамга кирибсиз, демак хаётингиздаги энг мухим воқеа – тўй, яқинлашмоқда. Авваламбор тўйлар муборак!\nАссалому алейкум. Сиз сахифамга кирибсиз, демак хаётингиздаги энг мухим воқеа – тўй, яқинлашмоқда. Авваламбор тўйлар муборак! Ишончим комилки, Сиз мукаммал режлаштирилган замонавий тўй орзусидасиз. Демак Сизга кучли ташкилотчи, ўз ишини устаси керак. Сизни юқори даражали талабларизга жавоб бера олишга ва мукаммал тўйингизда фойдали ташкилотчи бўла олишимга аминман.\nИсмим Дилшод, бу сохада 2013 йилдан бери фаолият олиб бораман. Мен – бахтли инсонман, сабаби мен ўзим ёқтирган иш билан шуғулланаман. Хар бир тўйни чуқур режалаштириб, бошидан охиригача назоратимда ўтказаман.\nСизни тўйингиз – мени обрўим.\nНега айнан мен?\n6 йиллик муваффақиятли иш ва 400 дан ортиқ ўтказилган файзли тўйлар.\nТўйда юз бериши мумкин бўлган хар қандай муаммони тез ва осон хал қила олиш.\nЁш келин-куёвлардан тавсияномалар.\nТўғри хисоб китоб\nБюджетни тўғри тақсимла олиш ва оқилона тежамкорлик.\nМен очиқ ва ошкора иш олиб бораман. Барча хизмат кўрсатувчиларни нарх наволаридан бохабар бўлиб турасиз.\nТўйни ташкил қилиш жараёни ўзимга ёқади. Шунинг учун хар бир тўйни, майда чуйдасигачам режалаб ташкиллаштираман.\nМижозлар нима дейишяпти\n"Тўйимизни файзли ва унутилмас қилиб ташкиллаштирганлари учун, Дилшод окага ўз миннатдорчилигимни билдирмоқчиман! Рахмат ока, яна бир бор!"\n- Ахрор, Лола\n"Тўйни бошидан охиригача хаммасини Дилшод ўзи назарот қилиб турди. Ундан ташқари фойдали маслахатлари билан анча мунча пулниям тежаб қолдик)). Рахмат Дилшод хизматин учун."\n- Зарина, Икром\n"Чумчуқ сўйса хам, қассоб сўйсин деганлари рост экан. Тўйни пулини ўзимча умуман нотўғри тақсимлаб қўйганаканман. Дилшод ака билан юриб бунга амин бўлдим. Хаммаси учун рахмат Дилшод ака."\n- Тимур, Лайло\n"Дилшодни ишини оғайнимни тўйида кўриб, укамни тўйига гаплашдим. Тўй аъло даражада ўтди, хамма хурсанд. Бу учун Дилшодга катта рахмат."\n"Тўй хаммага ёқди, хаммадан хам ота-онам хурсанд. – Бўларкану тўйни яйраб ўтқизса, муаммоларни хал қилиб юрмасдан, деб дуо қилиб қолишди."\n"Тўй тинч, хотиржам ва хаммаси Дилшод билан режа қиганимиздака ўтти. Очиғи тўй куни бир – икта кўрилмаган муаммолар чиқди, аммо Дилшод буни жойида хал қилди. Тажрибали ташкилотчилиги шу вазиятда яққол билинди."\n- Атхам, Зебо\nМанзилТошкент, Амир Темур кўчаси\nТелефон+998 97 404 00 88\nРазработка сайта Atkham


Assalom, янги ҳаёт! | Qalampir.uz\nAssalom, янги ҳаёт!\nРеклама\t07 Июнь 12:00 4581\nИкки йил давомида Golden House дўстона «Assalom» номи остида бешта ноёб ва шинам турар жой мажмуаларини тақдим этди ва улар пойтахт аҳолисининг кўнглидан жой олишга улгурди. Айни дамда Assalom мажмуаларидан хонадон харид қилганлар Туркияга саёҳат ютиб олиш имкониятини қўлга киритади!\nЯнги ҳаётга олиб борувчи беш эшик\nAssalom турар жой мажмуалари бир ғоя остида бирлаштирилган — аҳолини қулай ва ёрқин воқеликка олиб кириш. Assalom Do‘rmon Yo‘li, Assalom Maxtumquli, Assalom Maxtumquli 2, Assalom Havo ва Assalom Sohil турар жой мажмуалари қурилиш ва жиҳозлашнинг барча замонавий тамойилларини инобатга олган ҳолда бажарилган такрорланмас лойиҳалардир. Бу мажмуаларнинг барчаси энергия тежовчи конструкциялар ёрдамида қурилишнинг йиғма-монолит услубида барпо қилинган. Улар шаҳар марказининг яқинида жойлашган, аммо, шу билан бирга, ўсимликлар ва тоза ҳавога бой бўлган жойларда қад кўтарган. Golden House ушбу хонадонларни тайёр таъмирланган ҳолда тақдим этади — сиз янги ҳаёт учун дадил қадам қўйсангиз бас.\nAssalom Sohil мажмуаси барча зарур инфраструктурага эга мустақил квартал бўлиб, “Шаҳар ичидаги шаҳар” номли халқаро мақомга лойиқ энг яхши лойиҳа деб топилган. Мажмуа Яшнобод туманидаги соҳил бўйида жойлашган, шу боис у тоза ва тетиклаштирувчи ҳавога бой. Ўзгарувчан қаватли (1–16 қават) ажойиб биноларда турли тарҳдаги икки, уч ва тўрт хонали хонадонлар сотувга қўйилган.\nAssalom Maxtumquli мажмуаси сотувлари якунланган ва унга тўлиқ кўчиб ўтилган, шу боис девелопер худди шу Ассалом кўчасида жойлашган Assalom Maxtumquli 2 мажмуасини қурмоқда. Ёрқин ва ғаройиб тўққиз қаватли бинолар пойтахтдаги илк ва ягона уч қаватли йўл тармоғи яқинида барпо қилинмоқда, бу эса Тошкентнинг керакли нуқтасигача тезда етиб олиш имконини беради. Мажмуада тоғли манзараларга эга икки, уч ва тўрт хонали хонадонлар мавжуд.\nСотувларнинг кейинги етакчиси — Assalom Do‘rmon Yo‘li ТЖМ. У Мирзо Улуғбек туманинг Темур Малик ва Дўрмон Йўли кўчалари кесишмасида жойлашган ва унинг 80 фоизи тўлиб бўлган. Мажмуа барча Assalom'лар каби узун иш кунидан кейин дам олиш учун керакли имкониятяларга эга. Бу ерда хиёбон ва сайр йўлаклари, Гулшан номидаги маданият ва истироҳат боғи мавжуд. Девелопер томонидан турли тарҳларга эга бир, икки, уч ва тўрт хонали хонадонлар таклиф этилмоқда.\nЯқин кунларда Assalom лойиҳасининг бир қисмига айланган янги бир мажмуа пайдо бўлди. Европа стандартларига жавоб берувчи уйларда табиат сокинлиги ва замонавий ҳаёт жўшқинлиги мужассам бўлган. Буларнинг барчаси — Assalom Havo! Ушбу мажмуа саззизта 5 қаватли бинодан ташкил топган ва 2,12 гектар майдонни эгаллаган. Харидорларни сокин жой, тоза ҳаво ва ҳамёнбоп нархлар кутмоқда. Бир, икки ва уч хонали хонадонлар сотувда.\nМажмуалар пухта ўйланган меъморчилиги ва замонавий ечимлари бўлган обод қилинган ҳудуди билан ўзига жалб қилади. Улар ёрқин болалар майдончалари билан жиҳозланган ва ундаги кўкаламзорлаштирилган жойларда илҳомланиш ва ҳордиқ чиқариш мумкин. Шунингдек, замонавий автотураргоҳлар кўзда тутилган бўлиб, хавфсизлик тизимлари жорий қилинган. Ҳар бир турар жой мажмуаси ўзгача муҳитга эга, аммо уларни бир нарса бирлаштириб туради — ҳар қандай инсонга манзур бўла олиши, кўримсиз бинолардан фарқ қилиб туриши ва оилангиз учун ажойиб уй бўла олиши.\nЭнг қизиқ жиҳати шуки, айни дамда Assalom турар жой мажмуаларининг биридан хонадон харид қилсангиз, Туркияга икки кишилик саёҳатни ютиб олиш имкониятини тақдим этувчи акция иштирокчисига айланасиз. Эҳтимол, бу ютуқ айнан сизга насиб қилар!\nТайёр таъмирланган хонадонларни харид қилинг ва Golden House билан биргаликда ҳаётингизнинг янги босқичини бошланг!\nAssalom Maxtumquli турар-жой мажмуаси: Махтумкули кўчаси\nAssalom Do‘rmon yo‘li турар-жой мажмуаси: Темур Малик и Дўрмон йўли кесишган кўча\nAssalom Havo турар-жой мажмуаси: Оҳангарон шоҳ кўчаси, 58-ҳарбий шаҳарча. Мўлжал: "4-Бекат" ерусти метро бекати\n22 Июнь 20:59 41095\n22 Июнь 18:26 31142\n22 Июнь 21:47 27549\n22 Июнь 21:16 27050\n23 Июнь 14:00 24454


Замонавий “тадбир”: андижонлик савдогарлар янгисидан эскисига ҳайдалмоқда\n18:02 / 28.05.2017\nШарқ мамлакатларининг ўзига хос маданиятини кўрсатиб берувчи жуда кўп воситалар мавжуд. Ана шулардан бири бозорлардир. Шарқ халқлари азал-азалдан ўз бозорлари билан фахрланиб келишган. Жумладан, ўзбек халқи ҳам.\nАндижон вилоятининг Балиқчи туманида бир бозор бор. Уни маҳаллий аҳоли “Эски бозор” деб ҳам атайди. Айтиш мумкинки, бу ер шартли равишда “бозор” атамасига мос тушади. Чунки тошли йўллар, растасиз, бетартиб жойлаштирилган маҳсулотлар, ёзда иссиқ, қишда намгарчилик туфайли ҳароб ҳолатга тушиб қолувчи бу ер на сотувчиларга ва на харидорларга ҳеч қандай қулайлик бермас эди. "Фейсбук" ижтимоий тармоғи фойдаланувчиларидан бири шу ҳақда сўз юритади.\nАммо мутасадди ташкилотлар аҳоли мушкулини осон қилиш мақсадида замонавий, янги қурилган бозорни фойдаланишга топширди.\nБундан севинган савдогарлару, тадбиркорлар у ердаги дўконлар ва расталарга бориб жойлашишди, тегишли тўловларни амалга оширишди. Аммо уларнинг қувончи узоққа чўзилмади.\nДабдурустдан пайдо бўлган давлат солиқ инспекцияси (ДСИ) ходимлари уларнинг буюмларини кўчага улоқтирадиган, йиғиштириб ташлашга мажбур қиладиган бўлишди. Сабабини сўрашганида, шундай жавоб қайтаришди: “Бу ерда савдо қилиш мумкин эмас? Эски бозорга бориб савдо қилиш керак”. Ишини энди бошлаб, савдо-сотиқ ортидан қора қозонимни қайнатай деганлар ҳам шу машмашага йўлиқишган.\nОдамлар аросатда қолди, дўкон эгалари сарфлаган харажатлари ҳақида ўйлаб, бошлари қотди. Хўш, нега замонавий, тўла таъмирланган бозор туриб, эски, шароити йўқ, талабга жавоб бермайдиган бозорга бориб ишлаш керак? Ёки бундан кимдир манфаатдорми? Ноқонуний паттачилар ҳаракати, пул йиға-йиғлар ва яна бошқа моддий манфаатлар бу ерда тўқнаш келмаяптимикан? Хўш, агар шундай бўлмаса, нега энди бундай бемаъни ҳолат кузатиляпти?\nДавлат раҳбаридан тортиб бошқа мутасадди ташкилотларгача, халқнинг ҳаётини енгил қилиш учун тиним билмай ишлашяпти. Турли чора-тадбирлар ҳаётга татбиқ этиляпти. Қонунлар ишлаб чиқиляпти, қарорлар қабул қилиняпти. Аммо юқоридаги кўнгилни ғаш этувчи ҳолатлар эса ҳамон давом этмоқда. Аммо ўйлаймизки, бундай манзаралар давомийлиги узоққа бормайди. Қонун ва тартиб, албатта, ўз сўзини айтади.


21.01.2020 17:01 0 3503\nЙель университети, Гельмгольц номли марказ ва Аугсбург университет клиникаси олимларининг аниқлашича, ифлос ҳавода учрайдиган ультрамайда зарралар (100 нанометр) миокард инфарктини келтириб чиқариши мумкин. Шаҳарларда уларнинг асосий манбаи автомобиль гази ҳисобланади. Бу ҳақда «MedicalXpress» пресс-релизида маълум қилинган.\nТадқиқотчиларнинг хулосасига кўра, бундай зарраларнинг организмга дастлабки бир неча соат таъсири давомида қонга осон сўрилиб, юрак билан боғлиқ катта муаммоларга сабаб бўлади.\n«Тадқиқот узоқ вақтдан бери ўйлаб келаётган фикрни тасдиқлади: ифлос ҳаводаги майда зарралар жиддий юрак касалликларининг ривожланишига олиб келиши мумкин. Бунда, айниқса, дастлабки бир неча соат жуда муҳим», — дейди тадқиқотнинг биринчи муаллифи, Йель университети доценти Каи Чен.\nУнинг таъкидлашича, ультрамайда зарралар даражасининг ошиши жамоат соғлиқни сақлаш нуқтаи назаридан хавотирлидир.\nТадқиқотда 2005 — 2015 йиллар давомида инфарктни бошидан ўтказган қарийб олти минг киши иштирок этди.\nтадқиқот юрак инфаркт


Бухгалтерия бўлими бошлиғи: Зокиров Шавкат Аманбоевич\nҚабул вақти: Har kuni 1400-1700\n1977 йилда Самарқанд вилоятида туғилган. 1999 йил Тошкент молия институтини тамомлаган.\nБўлим ва унинг фаолияти ҳақида маълумот\nТошкент молия институти бухгалтерия бўлими ўз фаолиятини Ўзбекистон Республикаси қонунлари, Ўзбекистон Республикаси Президентининг фармон ва қарорлари, Вазирлар Маҳкамасининг қарорлари, Ўзбекистон Республикаси Олий ва ўрта махсус таълим вазирлиги Хайъат қарорлари ҳамда буйруқлари, институт Кенгаши қарорлари ва ректор буйруқлари, институт Устави ва бухгалтерия бўлими Низоми асосида олиб боради.\nБўлимнинг мақсади институтнинг самарали фаолият кўрсатиши ва юқори рейтинг кўрсаткичларига эришиши учун зарур молиявий шарт-шароит яратиш ҳамда институт моддий-техника базасини кучайтириш мақсадида бюджет ва бюджетдан ташқари маблағлар тушумидан оқилона ва самарали фойдаланилишини таъминлаш, харажатларни молиялаштиришда тасдикланган режа (смета) ва лимитлар доирасидан чиқмасликка эришиш, институтнинг жорий ва истиқболдаги иқтисодий ҳолатини янада яхшилаш юзасидан таклифлар ишлаб чиқишдан иборат.\nБухгалтерия бўлими ходимларининг таркиби\nБухгалтерия бўлимининг штат бирликлари таркиби қуйидагича тақсимланади:\n1. Бош хисобчи институтнинг таркибий тузилмасига мувофик бош ҳисобчи бевосита институт ректори ва молиявий-иктисодий ишлар буйича проректорга бўйсунади, бухгалтерия ҳисобини юритиш, ҳисоботларни тузиш ва тақдим қилиш масалалари бўйича эса, Ўзбекистан Республикаси Олий ва ўрта махсус таьлим вазирлигининг бош ҳисобчисига ҳам бўйсунади ҳамда ташкилотда бухгалтерия ҳисобини юритилишига, молиявий ҳисоботларни ўз вақтида ва тўлиқ топширилишига ҳамда норматив-ҳукукий ҳужжатларда белгиланган вазифаларни бажарилишига жавобгар бўлади.\n2. Бош ҳисобчи муовини юридик ва жисмоний шаҳслар билан ҳизмат кўрсатиш ҳамда ҳаридларни амалга ошириш юзасидан бажарилган ишлар хисобини юритади.\n3. Бош ҳисобчи муовини аудитор - касса интизомини назорат қилади, дебитор ва кредитор карздорликларни бартараф этиш, ҳодимларга иш ҳаки ва талабаларга стипендия ҳисоблаш ва тўлаш юзасидан мунтазам назорат ишини олиб боради.\n4. Иш хакини ҳисоблаш бўлинмаси - ҳодимларга табель асосида иш ҳаки ҳисоблаш, уларга банк оркали пластик карточка очиш, шаҳсий жамгариб бориладиган пенсия бадаллари ўтказилишини таъминлайди.\n5. Стипендия бўлинмаси - талабаларга стипендия тайинлаш бўйича буйруқ асосида стипендия ҳисоблаш ва тўлашни ташкил этади.\n6. Моддий бойликлар бўлинмаси - институт омбори, моддий жавобгар шаҳслар зиммасидаги товар-моддий бойликлар кирим-чиқими ҳисобини юритади, товар-моддий бойликларни ҳисобдан чиқаришда қатнашади.\n7. Ғазна - иш ҳаки ва унга тенглаштирилган тўловларга олинган накд пул тарқатилишини амалга оширади.\nБухгалтерия бўлими ходимларининг вазифалари\nБош хисобчининг асосий вазифалари:\n- бухгалтерия ҳисобини норматив-ҳуқуқий ҳужжатларга амал қилган ҳолда юритади, шунингдек, ҳисоб ишларини замонавий техник воситалар ва ахборот технологияларидан фойдаланган ҳолда ташкил этади;\n- бухгалтерия ҳужжатларини ўз вактида ва тўғри расмийлаштирилишини ҳамда амалга оширилаётган операцияларнинг қонунийлигини олдиндан назорат қилади;\n- бюджет маблағларини, шунингдек, бюджетдан ташкари маблағларни ҳаражатлар сметасида кузда тутилган муайян мақсадларга тўғри сарфланиши, шунингдек, пул маблағлари ва моддий қимматликларнинг бутлиги устидан мунтазам назорат қилади;\n- ташкилотда ҳодимларнинг иш ҳакларини ва унга тенглаштирилган тўловларини, шунингдек, таълим муассасаларида талабаларнинг стипендияларини белгиланган тартибда ҳамда ўз вақтида ҳисоблаб чиқилишини ташкил этади;\n- смета ижроси жараёнида вужудга келадиган юридик ва жисмоний шахслар билан олиб бориладиган ҳисоб-китобларни ўз вақтида амалга оширади;\n- пул маблағлари, ҳисоб-китоблар ва моддий қимматликлар, шунингдек, бошқа активларни ва мажбуриятларни инвентаризация қилишда қатнашади, инвентаризация натижаларини ўз вақтида ва тўғри расмийлаштиради ҳамда уларни бухгалтерия ҳисобида акс эттиради;\n- моддий жавобгар шахсларга уларнинг жавобгарлигида турган моддий қимматликларнинг бутлигини сақлаш ва ҳисобини олиб бориш юзасидан тушунтириш ишлари ўтказилишини ташкил этади;\n- моддий қимматликларни олиш учун берилган ишончномаларни ҳисобини юритилишини ва улардан тўғри фойдаланилишини назорат қилади;\n- молиявий ҳисоботларни белгиланган муддатларда тузади ва топширади;\n- асосий воситалар ҳамда бошқа моддий қимматликларни уларнинг сакланиш ва фойдаланиш жойларида бутлигини мунтазам назорат қилинишини таъминлайди;\n- бухгалтерия ҳужжатларини, ҳисоб регистрларини сақлайди;\n- мансабдор шахслар томонидан ноқонуний ҳатти-ҳаракатлар қилинаётгани маълум бўлиб қолган ҳолларда, тегишли чора кўриш учун бу ҳакда институт ректорига ёзма ахборот беради;\n- бош ҳисобчи бухгалтерия бўлими ходимлари учун хизмат вазифаларини ҳар бир ходим учун алоҳида белгилайди;\n- қонунчиликда назарда тутилган бошқа вазифаларни бажарилишини таъминлайди.\nБош ҳисобчи муовини (М.Карабаева)нинг асосий вазифалари:\n- институтнинг штат жадвалига мувофиқ бош хисобчига бўйсунади;\n- юридик ва жисмоний шахслар билан хизмат кўрсатиш ҳамда харидларни амалга ошириш юзасидан бажарилган ишлар ҳисобини юритади;\n- товар-моддий бойликлар ҳаракати ва ҳисобдан чикарилишини назорат қилади ҳамда расмийлаштиради;\n- товаршуносга ишончнома беради ва унинг назоратини олиб боради;\n- ҳисоб-фактуралар бўйича бажарилган ишларнинг ҳисобини юритади ва солиштирма далолатномалар тузади;\n- товар-моддий бойликларни меъёрдан ортиқча бўлишини олдини олади ва моддий жавобгар шаҳслар зиммасидаги моддий бойликларни текшириб туради;\n- тузилган хўжалик шартномалари ҳисобини юритади;\n- бюджет, пенсия жамғармаси ва илмий лойиҳаларни бажариш учун давлат бюджетидан ажратилган маблағлар сарфланишининг ҳаракатини олиб боради;\n- товар-моддий бойликлар бўйича ойлик ва чораклик ҳисоботларни тузади;\n- ҳар ойда ҳар бир счётлар буйича ёзувларни бош китобга қайд этади;\n- институтнинг чораклик ва йиллик ҳисоботлари учун йиғма ҳисоботларни тайёрлайди;\n- бош ҳисобчи томонидан берилган топширикларни бажаради.\nБош хисобчи муовини-аудитор(Ш.Файзиев)нинг асосий вазифалари:\n- ходимларнинг иш хаки ва талабалар стипендиясини ўз вақтида хисобланиши ва тўланишини назорат қилади;\n- касса интизомини ва хар ойлик касса хисоботларини текширади;\n- табель асосида ишга чиқмаётганларни аниқлайди ва рахбариятга ёзма билдиришнома тайёрлайди;\n- дебитор ва кредитор қарздорликларни муддатини назорат қилади хамда уларни бартараф этиш юзасидан таклифлар киритади;\n- бош хисобчи томонидан берилган топширикларни бажаради.\n2-тоифали хисобчи (Б.Мадаминова)нинг асосий вазифалари:\n- ходимлар ва профессор-ўқитувчилар таркиби юзасидан чиқарилган буйруқларни дастурга киритади;\n- табель асосида ходимларга иш ҳаки ҳисобланишини таъминлайди;\n- пластик карточкаларга аризаларни қабул қилади ва банкка етказади;\n- йил тугагач солик инспекциясига ҳар бир ўриндошлик асосида ишлаган ҳодимларга ҳисобланган иш ҳаки тўғрисида маълумотни такдим этади;\n- ходимларнинг аризаларига асосан иш ҳакидаи ушланмаларни амалга оширади;\n- ходимларнинг хар ойлик хисобланган иш хақидан пластик карточкаларга ўтказилиши лозим бўлган суммаларга реестр тузади ва банкка тақдим этади;\n- шахсий жамғариб бориладиган пенсия бадали реестрини тузади ва Ҳалқ банкига тақдим этади;\n- ишловчи пенсионерларга ҳар ойда пенсия топшириқномаси асосида сўровномани шакллантиради ва Молия вазирлигининг бюджетдан ташқари пенсия жамгармаси филиалига такдим этади;\n- бош ҳисобчи ва бош ҳисобчи муовини томонидан берилган топшириқларни бажаради.\n1-тоифали хисобчи (А.Саидов)нинг асосий вазифалари:\n- табель асосида ҳодимларга иш ҳақи ҳисобланишини таъминлайди;\n- йил тугагач солиқ инспекциясига ҳар бир ўриндошлик асосида ишлаган ҳодимларга ҳисобланган иш ҳақи тўғрисида маълумотни тақдим этади;\n- ҳодимларнинг аризаларига асосан иш ҳақидан ушланмаларни амалга оширади;\n- шаҳсий жамғариб бориладиган пенсия бадали реестрини тузади ва Ҳалқ банкига такдим этади;\n- ишловчи пенсионерларга ҳар ойда пенсия топшириқномаси асосида суровномани шакллантиради ва Молия вазирлигининг бюджетдан ташқари пенсия жамғармаси филиалига тақдим этади;\n1-тоифали хисобчи (З.Джумаева)нинг асосий вазифалари:\n- талабалар таркиби юзасидан чиқарилган буйруқларни дастурга киритади;\n- талабаларга стипендия тайинлаш бўйича чиқарилган буйруқ асосида уларга стипендия ҳисобланишини таъминлайди ва сўровнома тузади;\n- хар ойлик стипендиядан пластик карточкага ўтадиган суммаларга реестр тузади ва банкка тақдим этади;\n- ҳар ойда тўланмаган стипендия бўйича депонент микдорини аниқлайди ва унинг ҳисобини юритади;\n- стипендияларнинг ойлик талаби ва тўлови ҳисобини юритади;\n1-тоифали хисобчи (А.Маматмуродов)нинг асосий вазифалари:\n- институт билан товар (маҳсулот, ҳизмат) етказиб берувчилар билан тузилган шартномаларни Молия вазирлиги ғазначилигига тўлов графигини расмийлаштирган ҳолда тақдим этади;\n- ғазначилик руйҳатига олинган шартномаларга тўлов топшириқномаси тайёрлайди;\n- тузилган шартномалар дафтарини юритади;\n- сўровномалар асосида иш ҳаки ва стипендия туловларига накд пул олиш ҳамда бошка туловларни амалга ошириш учун тўлов топшириқномасини тайёрлайди;\n- бош ҳисобчи на бош ҳисобчи муовини томонидан берилган топширикларни бажаради.\n1-тоифали хисобчи (А.Норкучкаров)нинг асосий вазифалари:\n- моддий жавобгар шахслар зиммасидаги товар-моддий бойликларнинг кирим-чиқим ҳисобини юритади;\n- моддий жавобгар шахсларга ўтказилган моддий бойликлар ҳисобини олиб боради;\n- ҳисобдан чикарилаётган моддий бойликларни текширади ва далолатнома тайёрлайди;\n- моддий бойликларнинг ҳаракатини молиялаштириш манбаси асосида амалга оширади;\n- моддий жавобгар шаҳсларнинг ойлик ҳисоботини қабул қилади ва шу асосида қолдикларни текширади;\n- мунтазам равишда моддий жавобгар шахслар зиммасидаги товар-моддий бойликлар бутлиги устидан назорат олиб боради;\n- институтнинг асосий воситалари ҳисобини юритади;\n- асосий воситаларнинг эскириши ва кайта баҳоланишини амалга оширади;\n- институтда ташкил этиладиган инвентаризацияда қатнашади ва инвентаризация ёзувини расмийлаштиради;\n- бош ҳисобчи ва бош ҳисобчи муовини томонидан берилган топширикларни бажаради.\n1-тоифали хисобчи (З.Ибрагимова)нинг асосий вазифалари:\nҒазначи (Г.Султанова)нинг асосий вазифалари:\n- институт кассасининг ойлик ҳисоботини тайёрлайди;\n- чек оркали банкдан нақд пул олиб келишни таъминлайди;\n- тўлов ведомостлари ёки ҳаражат ордери орқали пул тарқатилишини таъминлайди;\n- депонентланган пулни банкка топширади;\n1-тоифали хисобчи (М.Валиева)нинг асосий вазифалари:\n- институт тўлов контракт асосида таълим олаётган талабаларнинг контракт тушумларини хисобга олиш;\n- сафар харажатлари хисоботларини тузиш;\n1-тоифали хисобчи (М.Хўжамов)нинг асосий вазифалари:\nИнститутнинг бюджетдан ташқари ривожлантириш жамғармасига келиб тушган маблағлар ва уларнинг харажатлари хисобини юритиш:\n- талабалардан ётоқхона учун тўловлари хисобини юритиш;\n- спорт комплексга спорт хизматларидан келиб тушган маблағлар хисобини юритиш ва солиштирма далолатномалар тузиш;\n- институт ошхонасидан келиб тушган маблағларни хисобини юритиш;\n- “Молиячи” оромгохидан келиб тушган маблағлар хисобини юритиш;\n- ижара хақи ва ижарачиларнинг коммунал тўловларини хисобини юритиш ва солиштирма далолатномалар тузиш;\n- институнинг бюджетдан ташқари ривожлантириш жамғарма хисоб рақамига бошқа келиб тушган маблағлар харакатини назорат қилиш ва хисобини юритиш;\n1-тоифали хисобчи (А.Бойматов)нинг асосий вазифалари:\nБўлим қуйидаги хуқуқларга эга:\n- бўлим ваколатларига кирган зарурий ишларни амалга ошириш учун институтнинг тегишли бўлинмаларидан (факультетлар, кафедралар ва бўлимлар) ахборотлар тақдим килишни талаб килиш;\n- институтнинг тегишли таркибий бўлинмаларига бухгалтерия масалалари бўйича кўрсатмалар бериш ва топшириқларнинг ижросини талаб қилиш;\n- бўлим фаолиятига оид масалалар бўйича ёзишмалар олиб бориш;\n- амалдаги меъёрий хужжатларга асосланиб институтнинг бюджетдан ташқари маблагларидан фoйдaлaниш ва уларни шакллантириш бўйича институт Кенгашига таклифлар киритиш;\n- бўлим ходимларини иш фаолияти натижаларига кўра ўрнатилган тартибда рағбатлантириш ёки чоралар кўриш буйича институт раҳбариятига таклифлар киритиш;\n- қонунчилик хужжатларига мувофиқ бошқа хуқуқларга хам эга бўлиши мумкин.\nҚуйидагилар бўлимнинг мажбуриятлари бўлиб ҳисобланади:\n- қонунчилик хужжатларига мувофиқ институтнинг календарь йилига мўлжалланган харажатлар сметасини хамда бюджетдан ташқари маблаглар даромадлари ва харажатларини амалга ошириш;\n- институтда харажатлар сметаси доирасида маблағлар сарфини назорат қилиш;\n- ўрнатилган тартибда хамда муддатда Олий ва ўрта махсус таълим вазирлиги, статистика ва солиқ идораларига хисоботларни тақдим этилишини таъминлаш;\n- қонун ҳужжатларига мувофиқ бўлим зиммасига бошқа мажбуриятлар хам юкланиши мумкин.\n№ Тадбирлар Бажариш муддати Масъул\n1 Ҳар чоракда баланс ва бошқа ҳисоботларни Ўзбекистон Республикаси Олий ва ўрта махсус таълим вазирлигига тақдим этиш Ҳар чоракда «Бухгалтерия» бўлими\n2 Ҳар чоракда Ўзбекистон Республикаси Давлат статистика қўмитасининг хисоботларини Тошкент шаҳар статистика бошқармасига топшириб бориш Ҳисобот даврининг 2 санасигача «Бухгалтерия» бўлими\n3 Ҳар чоракда Ўзбекистон Республикаси солиқ қўмитасининг хисоботларини Тошкент шаҳар Юнусобод туман ДСИ га топшириб бориш Ҳисобот даврининг 25 санасигача «Бухгалтерия» бўлими\n4 Ҳар ойда профессор-ўқитувчилар ва ходимларнинг иш хақларини хисоблаш ва ғазначиликга сўровнома топшириш Хар ойнинг 5 санасигача «Бухгалтерия» бўлими\n5 Ҳар ойда талабалар стипендиясини хисоблаш ва ғазначиликга сўровнома топшириш Хар ойнинг 10 санасигача «Бухгалтерия» бўлими\n6 Ҳар ойда профессор-ўқитувчилар ва ходимларига аванс хисоблаш ва ғазначиликга сўровнома топшириш Хар ойнинг 20 санасигача «Бухгалтерия» бўлими\n7 Институт бюджетдан ташқари махсус фаолиятидан тушаётган тушумларнинг хисобини юритиш хамда мунтазам таҳлилини ўтказиб бориш Хар ойда «Бухгалтерия» бўлими\n8 Бўлимнинг ойлик, чораклик ва йиллик журнал ордерларни юритиш ва ҳисоботини тайёрлаш Хар ойда «Бухгалтерия» бўлими\n9 Олий таълим муассасасида таълим хизмати ва сервис соҳаси бўйича тушум тўғрисидаги маълумотни ОЎМТВга топшириш Хар ойда «Бухгалтерия» бўлими\n10 Мол етказиб берувчи ташкилотлар билан тузилган шартномаларни Молия вазирлиги Ғазначилик рўйхатидан ўтказиш Кунлик «Бухгалтерия» бўлими\n11 Барча пул ўтказмаларига тўлов топшириқномалар тайёрлаш ва Молия вазирлиги Ғазначиликдан ўтказиш Кунлик «Бухгалтерия» бўлими\n12 Хар ойда дебетор ва кредитор ташкилотлар билан солиштирма далолатномалар тузиш ва хисобини юритиш Хар ойда «Бухгалтерия» бўлими\n13 Хар ойда ўз вақтида профессор-ўқитувчилар, ходимлар ва талабаларнинг пластик карточкаларига хисобланган маблағларни ўтказиш ва нақд пулларни тарқатиш Хар ойда «Бухгалтерия» бўлими


Хитой. Катта Қизил Аждар 70 ёшда — Sof.uz\nЖАҲОН 6,768,636 3,297,900 395,335\nНурбек Алимов 21.09 19:14 2684 Колумнистлар\n1 октябр куни Хитой Халқ Республикаси ташкил топганининг 70 йиллиги нишонланади. Хозирги Хитойнинг пайдо бўлиши, унинг икки буюк дунё кучларидан бирига айланиши бизнинг давримизнинг энг муҳим воқеаларидан биридир. Ушбу таҳлилда 1949 йилда Мао Цзэдун раҳбарлиги остида туғилган Халқ Республикасини яхшироқ тушунишга имкон берадиган баъзи муҳим хусусиятларни кўриб чиқмоқчимиз.\nХитой классик коммунистик мамлакатми?\nХитой одатда "коммунистик" мамлакат деб ҳисобланади. Бошқарув Хитой Коммунистик партияси (ХКП) томонидан самарали назорат қилинади. Аммо Хитой қай даражада коммунистик мамлакат? Масалан, дунёдаги энг катта тенгсизликка эга бўлган давлатлардан бирига айланган давлатни коммунистик мамлакат деб ҳисоблаш, шубҳасиз, тўғри эмас.\n1949 йилда Мао ўзининг ажойиб иборасини айтди: "Хитой халқи тиз чўккан еридан қаддини ростлаб турди". У капитализм устидан коммунистик инқилобнинг ғалабаси, пролетариат ва деҳқонларнинг ғалабаси ҳақида гапирмади... "Хитой турди" иборасининг асосий маъноси милий ўзликни англаб етишда эди: ўнлаб йиллар давомида ташқаридан босқинчиликка учраган хитой миллати кўплаб жароҳатларга дучор бўлганида, у ўзининг суверенитетини тиклаш учун янги босқични бошлади ва аста-секин ўзининг заиф томонларини енгиб чиқишга, шунингдек, ўз аҳолиси ва тарихига мос келадиган буюк куч ролини тиклашга киришди.\nБошқа томондан, "янги" коммунистик Хитой анъанавий Хитой билан яқин алоқада бўлди. Чунки Хитойнинг асрлар давомида шаклланган тарихи, маданий ва ижтимоий анъаналарисиз “Халқ Республикаси”ни яхши тушуниб бўлмас эди.\nХитой Коммунистик партияси – Замонавий топ менеджерлар бошқаруви\nХитой Коммунистик партияси "махсус" партия. Бу дунёнинг бошқа қисмларида мавжуд бўлган партиялар сингари классик сиёсий партия эмас. Партия мамлакатни бошқариш учун жавобгар бўлган одамларни бирлаштирадиган уюшма.\nШу маънода, императорлик давридаги мандаринларнинг империя бюрократияси тизими билан бир қатор ўхшашликлар мавжуд. Бир томондан, иккала тизимда ҳам ҳукумат вазифалари "профессионаллар"га, яъни маъмуриятда масъулиятли лавозимларни эгаллашга махсус тайёрланган мандаринларга ёки партия кадрларига топширилади.\nБулар меритократик тизимлар бўлиб, бунда сиёсий позициялар ўзларининг имкониятлари ва партияга содиқлигини намойиш этган холда, ҳокимият иерархиясига кўтариладилар. Шундай қилиб, тизим жуда яхши тайёрланган расмий синфни яратади, улар ўз функцияларини юқори даражадаги самарадорлик билан бажарадилар.\nПартиянинг “хақи бор”\nХитой Халқ Республикаси бошидан кечирган барча парвозлар ва қулашларга қарамай (Катта сакраш, маданий инқилоб ва бошқалар) Коммунистик партия, хитой халқи олдида легитимликнинг муҳим асосини сақлаб қолди. Ушбу қонунийлик асосан иккита омилга асосланади. Биринчиси, партия Хитойга бирдамлик ва миллий суверенитетни қайтариб берди, унга ХIХ аср ўрталаридан бери давом этган инқирозни енгиб ўтишга имкон берди, Хитойни халқаро ҳамжамиятдаги қўрқинчли ва ҳурматли кучга айлантирди.\nБир неча асрлар давомида Хитойнинг сиёсий фалсафаси, бирликни ҳукмдорлар фаолиятининг муҳим мақсади деб ҳисоблаган. Бирлик ва миллий суверенитетни тиклаш Коммунистик партияни қонунийлаштиришнинг биринчи манбаи бўлди. Узоқ тарихда ҳам Хитой ўзининг "бир империя, бир бюрократия, бир мафкура” шиори остида яшаган эди. (“Бир макон, бир йўл” лойиҳасини эсланг) Агар бу “бирлик" сиёсати сулолаларнинг анъанавий бошқарувини берган бўлса, Хитой Коммунистик партиясининг Чан Кай Шининг (ХКП билан ҳокимият учун курашган Гоминдан партиясининг лидери) қўлидан келмаган - материк Хитойни бирлаштиришдаги катта муваффақияти, партияга анъанавий "осмон мандати" ни берди.\nДунё иқтисодиётидаги “Танос”\nХПКнинг иккинчи қонунийлик омили сўнгги қирқ йилдаги ислоҳотлар босқичи билан боғлиқ. Партия Хитойни дунёдаги иккинчи энг катта иқтисодиётга айлантирган, аҳолининг турмуш шароитини сезиларли даражада яхшилаган, катта иқтисодий ўзгаришларни амалга оширган. Шахсий эркинликлар ва фуқаролар учун очиқ бўлган имкониятларни кўпайтирди.\nХитойда олиб борилган ислоҳотлар, тарихда энг катта иқтисодий инқилобни келтириб чиқарди. Дунё тарихида Хитойгача бундай катта аҳоли гуруҳи, бунчалик қисқа вақт ичида иқтисодий ва моддий турмуш шароитларининг бундай кескин кўтарилишини бошдан кечирмаган. Шунингдек, Хитой бир неча йиллар давомида технологияда глобал кучга айланиш қобилиятини намойиш қилди. Бу ультралиберал таҳлилчиларнинг “Авторитар сиёсий режимларга эга давлатлар, инновациялар учун жиддий чекланган” деган назариясига зиддир. Хитой аллақачон янги технологияларнинг айрим соҳаларида, электрон тижорат ва уяли телефонлар соҳасида дунёда етакчидир.\nХитой Халқ Республикаси эволюциясининг тўрт босқичи\nСи Цзинпиннинг ҳокимият тепасига келиши билан Хитой Халқ Республикаси ўз тараққиётида тўртинчи бўлган янги босқичга қадам қўйди дейиш мумкин. Олдинги учта босқич қуйидагилар:\n- Хитой Халқ республикаси ташкил этилган 1949 йилдан Маданий инқилоб бошланган 1966 йилгача даврлар. Бу мамлакатнинг янги сиёсий ва иқтисодий тизимининг пойдевори қўйилган босқичдир.\n- 1966 йилдан 1976 йилгача: катта ички бурилиш ва ташқи изоляция билан ажралиб турадиган маданий инқилоб босқичи.\n- Мао вафотидан кейин қисқа ўтган давр (1976 йилда) Дэн Сяопин ўз кучини мустаҳкамлашга хизмат қилган бўлса, 1978 йилдан учинчи босқич бошланади, бу ислоҳотлар ва ташқи дунёга очилиш давридир.\n- Тўртинчи босқич 2012 йилда Си Цзинпиннинг ҳокимиятга келиши билан бошланди. Ушбу босқич янада қатъий ташқи сиёсат, ички сиёсатдаги интенсивлик, авторитаризмни мустаҳкамлаш ва ислоҳотларнинг биринчи ўн йилликларидан (инвестициялар, экспорт, тежаш ва капитал жамлаш) иқтисодий моделнинг ўзгариши - истеъмол, хизматлар ва технологияларга аниқ туртки берадиган омиллар билан фарқланади\nДемократия ва Хитой\nЎнлаб йиллар давомида Хитой сиёсий тизимини, иқтисодий ривожланиш ва демократлаштириш ўртасидаги боғлиқлик назариясига асосланган ҳолда таҳлил қилиш устувор тенденция бўлиб келди. Бу ўз навбатида, иқтисодий ўсиш Хитой сиёсий тизимининг илғор мамлакатларнинг сиёсий тизими билан "яқинлашиши" га олиб келишини таҳмин қилишга асос бўлган эди. Ғарб, Хитой кўп партияли, эркин сайловлар орқали ҳокимият алмашадиган демократияга айланади деб ўйлаган эди.\nУшбу назария бўйича модернизация ва иқтисодий ўсиш, жамият ишларини бошқаришда иштирок этишни талаб қиладиган ўрта ва бой синфларнинг кўпайишига олиб келади деб тушунилади. 1989 йилдаги “Тянанмэн инқирози”, ушбу ёндашувга кўра, иқтисодиётнинг ривожланиши ва сиёсий тизимнинг ҳаракатсизлиги ўртасидаги қарама-қаршилик натижасида юзага келган деб ҳисобланар эди.\nБошқа томондан, ривожланган иқтисодиётнинг мураккаблиги, унинг самарадорлигини таъминлаш учун демократик механизмлар иштирокини талаб қилади.\nБундай яқинлашув Хитойда юз бермади. Аксинча, сўнгги йилларда кўпроқ эркинлаштириш тенденциясида инқироз кузатилмоқда. Си Цзинпин даврида режимнинг авторитар хусусияти кучайтирилди, диссидентларга қарши қатағонлар кучайган ва албатта энг муҳим холатлардан бири - Уйғурлар муаммоси яна катта саҳнага чиқмоқда.\nХитойда демократия ёки демократик ислоҳотлар ҳақида гап кетганда, одатда кўп партиявийлик, эркин сайловлар ёки ҳокимият алмашинуви ҳақида гап кетмайди. Аксинча, қонунларнинг кенгайиши ва ҳурмат қилиниши, ҳокимларнинг фуқаролар олдида жавобгарлиги, суистеъмолликлар, ўзбошимчалик ва коррупцияни тўхтатиш учун чоралар кўриш ҳақида гап боради. Яъни, кўплаб хитойликлар демократия ва демократик ислоҳотларни ўтказиш зарурати ҳақида гаплашганда, улар ХКПнинг асосий роли йўқ бўлиб кетиши ва кўп партияли режим ўрнатилиши кераклигини назарда тутмайдилар.\nХитой жамиятининг маданий ва ижтимоий ўзига хос хусусиятларига қарамай, Тайван либерал демократия уларга мос келишини намойиш этмоқда. Истиқболда келажак ҳамиша ўзгаришга тайёр.\nВа ниҳоят, шуни айтиш мумкинки, Хитойда нима содир бўлса, Хитой нимани қарор қилса, буни деярли барча мамлакатларга алоқаси бор. Хитойнинг юксалиши, унинг дунёда бирлашишни осонлаштиришга уриниши, унинг барқарорлиги учун зарурдир. Бу эса халқаро ҳамжамиятнинг энг катта муаммоларидан биридир.\n3.06 21:55 9917\n3.06 17:06 3011\n4.06 09:30 2884\n3.06 09:02 2558\n4.06 18:00 2519\n22:39 64 Ўзбекистон\nБугун, 21:00 186 Ўзбекистон\nБугун, 20:14 179 Ўзбекистон\nБугун, 20:10 32 Жаҳон\nБугун, 20:03 160 Спорт\nБугун, 20:00 99 Ўзбекистон


SOS: Андижон вилояти Қўрғонтепа туманида қурилган цемент заводи Ҳасанқовоқ маҳалласини жаҳаннамга айлантирди - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n13:00 - SOS: Андижон вилояти Қўрғонтепа туманида қурилган цемент заводи Ҳасанқовоқ маҳалласини жаҳаннамга айлантирди\nIlham Osman исмли ўқувчимиздан келган хатда айтилишича, Андижон вилояти Қўрғонтепа туманида цемент заводи қурилган ва дарёнинг у тарафидаги Жалолқудуққа қарашли Ҳасанқовоқ маҳалласи шу заводнинг чиқиндилари туфайли жаҳаннамга айланган. Лекин халқ дардини кимга айтишини билмайди. Халқ ёрдам истайди, лекин дардини кимга айтсин?\nIlham Osman исмли ўқувчимизни тушуниш мумкин, чунки, Ўзбекистоннинг ҳеч бир ерида халқнинг дардига қулоқ соладиган одам йўқ. Мамлакат қашшоқлашиб, давлат порахўрлик ва коррупцияда ботқоғида ётган бир пайтда бошқача бўлиши ҳам мумкин эмас.\n“Ҳаракат” Агентлиги Ilham Osman исмли ўқувчимиз кўтарган масалани маҳаллий ҳуқуқ ҳимоячиларига етказади. Ҳеч шубҳасиз, улар бу масала билан жиддий шуғулланадилар. Бу йўналишда воқеалар қандай давом этишини хабарларимизда ёритиб боришга ҳаракат қиламиз.


Ҳолва деган билан¸ оғиз чучимас\n18 апрел 2021, Тошкент вақти: 13:47\nИшсиз қолган минглаб муҳожирларнинг иложсизликдан жиноятга қўл уриш эҳтимолидан чўчиган Чехия полицияси¸ кейинги ойлар давомида муҳожирлар¸ хусусан марказий осиëликлар устидан назоратни кучайтира бошлади.\nИшидан ажраб қолган ўзбек мардикорлари ўз юртларига қайтиш учун Чехия ҳукумати ваъда қилган 500 евро пул ва текин авиачиптани олишнинг анчайин машаққат эканидан гапирмоқдалар.\nПрагадаги қурилишларда ишлаган ва бугунги кунда молиявий инқироз туфайли ишсиз қолиб, ватанга қайтиш илинжида юрган ўзбекистонлик меҳнат муҳожирларидан бири яқинда Чехия ҳукумати ваъда қилган бепул чипта ва 500 евро пулни олиш учун Прагадаги миграция хизматига мурожаат этди.\n- Имконияти бўлса шу йўл билан кетаверардим. Шунинг учун полицияга бордим. Ҳужжатларимни, шартномаларимни олиб борсам, ишдан бўшаганинг ҳақдаги справкани олиб кел, дейишди, менга. Менда бундай справка йўқ, дейди Прага ҳукумати таклиф этаётган имтиёзлардан фойдаланмоқчи бўлган ўзбек муҳожири.\nЧехия полициясига кўра, ўз юртларига қайтиш учун бепул чипта ва 500 евро пулни олмоқчи бўлган муҳожирлар ҳақиқатан ҳам лозим бўлган ҳужжатларни тақдим этишлари шарт. Чехия Ички ишлар вазирлиги матбуот вакили Ҳана Мала гапиради.\n- Биз таклиф этаётган имтиёздан фойдаланмоқчи бўлган меҳнат муҳожирлари Чехия Республикасида қонуний рўйхатдан ўтган бўлишлари лозим ва улар қўлида ҳақиқатан ҳам ишини йўқотганини тасдиқловчи ҳужжат бўлиши керак.\nАгар шу ҳужжатлар бўлса¸ улар ўз юртига қайтиш учун бепул чипта ва 500 евро пулни олиши мумкин, деди Ҳана Мала.\nЎз исмини айтишни истамаган ўзбек муҳожирларидан бирининг айтишича, сўнгги кунларда жуда кўп ўзбекистонлик Чехия ҳукумати таклиф этаётган бу имтиёздан фойдаланиб, уйига етиб олган.\n- Билетдан ташқари 500 евро пулни аэропортда регистрациядан ўтгандан кейин беради. Наманганлик йигитлар яқинда уйига етиб ҳам олди. Жуда кўп одам кетаяпти. Хоразмдан, умуман водийдан келганлар¸ паспортига бу ëрдамни олганини тасдиқловчи муҳрни бостириб¸ кетишаяпти.\nБилет олиб беради, пул беради. Фақат чекланган экан, 2000 одамга холос экан¸ бу имконият. 2000 дан уёғи ўзи пулини топиб чиқиб кетар экан, дейди ўзбек муҳожирларидан бири.\nЧехия Ички ишлар вазирлиги расмийлари ҳам, ишсиз қолган меҳнат муҳожирларининг ўз уйларига етиб олишларига ёрдам беришга қаратилган бу дастур ҳозирча синов босқичида экани ва ҳақиқатан ҳам ёрдамлар чекланган эканини тасдиқлади.\n- Бу ерда лимит бор¸ албатта ва ҳозирча келаси саккиз ой мобайнида 2000 кишининг уйига қайтишига ёрдам беришни мўлжаллаяпмиз.\nАгар ҳукумат бунинг учун яна пул ажратадиган бўлса, балки ёрдамлар яна давом этиши ҳам мумкин, деди Чехия Ички ишлар вазирлиги матбуот вакили Ҳана Мала.\nҲозирда Чехия ҳукумати ишсиз қолган чет эллик меҳнат муҳожирларининг ўз уйларига қайтишларига ёрдам бериш учун 60.7 миллион крон, (қарийб 3 миллион АҚШ доллари) миқдорида маблағ ажратган.\nБундан ташқари¸ Чехия ҳукумати бундан буён четдан келаётган муҳожирларга узоқ муддатли ишчи визаси берилишини ҳам чекламоқчи.\nЧехия Ички ишлар вазирлигига кўра, ҳозирда Чехияда узоқ муддатли ишчи визасини олиб ишлаётган 300 минг меҳнат муҳожири бор, уларнинг 2 минги ўзбекистонликлардир.\nМарт ойи ичида молиявий бўҳрон боис Чехиядаги яан 15 минг муҳожир ишсиз қолиши мумкин. Келаси олти ой мобайнида эса 68 минг меҳнат муҳожирининг мамлакатда ишлаши учун берилган рухсат муддати тугайди.\nЧехия ҳукумати меҳнат муҳожирларининг ишсиз қолиши уюшган жиноятчиликка сабаб бўлиши олдини олиш учун уларнинг ватанларига етиб олишларига кўмаклашмоқда.\n- Бу имтиёзларимиз Чехияда қонуний равишда рўйхатдан ўтиб ишлаган ва бугунги кунда ишсиз қолган учинчи дунё ўлкалари, жумладан Ўзбекистон фуқароларига тегишлидир, деди Чехия Ички ишлар вазирлиги матбуот вакили Ҳана Мала.\nАйрим ўзбекистонликлар шу йўл билан ватанга қайтиш илинжида бўлса, бошқалари инқироз даврининг ўтишини Прагада кутишларини айтмоқдалар.\n- Вақтинча иш йўқ, ишсиз ётибмиз. Кунлар исиб қолса¸ ишлаймиз деган умид бор¸ аммо. Ризқимиз борини олиб кетамиз, барибир юртимиз, борармиз бир кун, дейди ўзбек муҳожирларидан бири.\nМолиявий инқироз боис меҳнат муҳожирлари жўнатаётган пул миқдори сўнгги йилларда кескин пасайган.\n"Экономист" журналига кўра, 2007 йилда ривожланаётган давлатларга меҳнат муҳожирлари тарафидан жўнатилаётган пул оқими 929 миллиард долларни ташкил этган бўлса, 2008 йилда бу рақам 466 миллиард долларга тушган, яъни глобал молиявий инқироз боис ривожланаётган давлатларга мардикорлар юбораëтган пул оқими икки баравар камайган.\nДунёда ишсизлар сони кўпаяётган бир пайтда¸ арзон иш кучи экспортчисига айланган Ўзбекистондаги иқтисодий-ижтимоий вазият янада оғирлашиши мумкин.\nҲукумат¸ глобал инқирознинг Ўзбекистонга таъсирини кучли ҳисобламаса-да¸ мустақил шарҳловчилар инқироз ижтимоий вазиятга жиддий таҳдид солаётгани, миллионлаб ўзбек муҳожирларининг мамлакатга қайтиб¸ ишсиз ўтириши ижтимоий портлашга сабаб бўлиши мумкинлигини айтишмоқда.


17:20 / 16.01.2019 6807\nЎзбекистон сайёҳлар учун хатар даражаси паст бўлган кам сонли мамлакатлар рўйхатига кирди. Бундан International SOS глобал хатар бўйича ташкилот мутахассисларининг Control Risks билан ҳамкорликда тайёрлаган интерактив харитаси дарак бермоқда. Бунга Forbes эътибор қаратди.\nЭкспертлар Ўзбекистондаги умумий хатарни «паст» сифатида баҳолашди (Фарғона водийси бундан мустасно - у ерда хатар даражаси баланд кўрсатилган). Таққослаш учун, Россия ва Қозоғистоннинг бутун ҳудуди ўртача хатар даражасига эга жой сифатида баҳоланмоқда.\nФинляндия, Норвегия, Швейцария, Исландия ва бошқа бир неча мамлакат бу борада энг яхши кўрсаткичларга эга - у ерда хатар катта эмас. Ғарбий Европанинг қолган қисми, шунингдек, АҚШ ва Австралияда ҳам хатар даражаси Ўзбекистоннинг аксарият қисмидаги каби - «паст». Покистон, Чеченистон, Миср ва бошқа мамлакатларда юқори хатар даражаси мавжуд. Хатарнинг экстремал даражаси Сурия, Ироқ, Афғонистон ва Донецкда.\nТиббий хавфсизлик масаласи бўйича - бунда Ўзбекистоннинг барча ҳудуди юқори даражадаги хатарга эга жойлар рўйхатига киритилди. Россия ва Қозоғистонда у тез ривожланаётган ўзгарувчан, Афғонистонда - жуда юқори, Ғарбий Европа, АҚШ ва Австралияда - паст, Шарқий Европада - ўрта даража.\nҲаракатланиш хавфсизлиги борасида Ўзбекистон паст хатарга эга мамлакатлар рўйхатидан жой олди (АҚШ ва Португалия каби). Қозоғистонда хатар жуда юқори, Россия, Қирғизистон ҳамда Тожикистонда - юқори, Туркманистон ва Шарқий Европада - мўътадил, Ғарбий Европа ва Канадада - жуда паст.


Озарбайжонда ҳар қандай ҳарбий топшириқни бажаришга тайёр бўлинма тузилди - Bugun.uz\nОзарбайжонда ҳар қандай ҳарбий топшириқни бажаришга тайёр бўлинма тузилди\n14:20 | 25-12-2021\nОзарбайжон Қуролли кучларида махсус «командо» бригадалари шакллантирилди. Бу ҳақда мамлакат президенти Илҳом Алиев Ҳадрут қишлоғида янги ҳарбий қисмнинг очилишида айтиб ўтди. Бу ҳақда «Интерфакс» хабар берди.\nПрезидентнинг сўзларига кўра, «командо» бригадалари ҳар қандай ҳарбий топшириқни бажаришга тайёр бўлади.\n«Бу бригадаларда Ватан учун фидойилик кўрсатишга тайёр бўлган яхши тайёргарликка эга инсонлар хизмат қилади. Бу армиянинг ҳарбий қудратини сезиларли даражада оширади», — дейди президент.\nМаълум қилинишича, 2021 йил ноябрь ойи ўрталарида Озарбайжон ва Арманистон ўртасида 2020 йилдан буён қайд этилган энг йирик ҳарбий тўқнашувлар юз берган. Жанглар Арманистоннинг Сюник вилояти ва Озарбайжоннинг Келбажар вилояти ҳудудида бошланган. Россия мудофаа вазири Сергей Шойгу ва Арманистон, Озарбайжон мудофаа департаментлари раҳбарлари ўртасидаги музокаралардан сўнг вазият барқарорлашган.\nШундан сўнг 26 ноябрь куни Сочидаги музокараларда Озарбайжон президенти Илҳом Алиев, Арманистон бош вазири Никол Пашинян ва Россия президенти Владимир Путин учрашган. Улар Тоғли Қорабоғ ҳудудидаги транспорт йўлакларини блокдан чиқариш, Озарбайжон ва Арманистон ўртасидаги чегарани демаркация қилиш механизмларига келишиб олган. Кейинчалик томонлар ҳарбий асирлар алмашган.\nАввалроқ Арманистон Қорабоғ бўйича музокараларни қайта бошлашга тайёрлигини эълон қилганди. Шунингдек, Арманистон бош вазири Россия ҳарбийларини Озарбайжон билан чегарада жойлаштиришга чақирган.


Ажиниёз номидаги НДПИ Ахборот-ресурс маркази ҳақида маълумот\nАхборот-ресурс маркази ҳақида\nАхборот-ресурс маркази умумий китоб фонди 131942 донадан иборат.\nШундан:Дарслик ва ўқув қўлланмалар – 41907;\nБадиий адабиётлар – 39537;\nИлмий адабиётлар – 21858;\nИжтимоий-сиёсий адабиётлар – 25629;\nЧет эл адабиётлари - 2461\n2017 йил учун 64 номда газета ва журналларга обуна ишлари ташкил этилган.\n2017 йили Ахборот-ресурс марказига жами 192 номда, 635 дона янги адабиётлар олиниб, шундан 113 номдаги 473дона адабиётлар бепул олинди. Институт профессор-ўқитувчилари томонидан яратилган 16 номда 161 дона дарслик, ўқув- услубий қўлланма ва монографиялар АРМ фондига бепул топширилди.\nAхборот- ресурс марказига 7282 китоб ўқувчилар аъзо.\nШундан:Профессор-ўқитувчилар – 440;\nМаҳаллий аҳоли китобхонлар – 1634;\nАхборот - ресурс марказида китоб уқувчиларга 5 та булим хизмат қилмоқда.\n1. Илмий методик ва ахборот маълумат булими\n2.Ахборот кутубхона ресурсларини тулиқтириш , катологлаштириш ва системалаштириш бўлими\n3.Ахборот кутубхона ресурслари билан хизмат курсатиш бўлими,\n4.Электрон ахборот ресурслари бўлими\n5.Чет эл ахборот кутубхона ресурслари билан ишлаш бўлими.\nБарча бўлимлар томонидан хизмат кўрсатилган китобхонлар сони - 103133(йиллик кўрсаткич), к унига ўртача 485 китоб ўқувчиларга хизмат кўрсатиб келмоқда. Шунингдек НДПИ қошида жойлашган фуқаролар йиғинида яшовчиларига ахборот-ресурс марказидан фойдаланиш имкониятлари яратилган. Ахборот-кутубхона ресурслари билан хизмат кўрсатиш бўлимида ҳар ҳафта пайшанба куни соат 10:00 да ва жума куни соат 15:00 да янги келган адабиётларга шарҳ ўтказилади.\nЎқув залида ҳар ҳафтанинг пайшанба куни соат 15:00 да ва жума куни соат 10:00 да янги келга н газета-журналларг а шарҳ ў тказила ди.\nРеспубликамизда фаолият юритувчи ахборот-ресурс марказлари билан жумладан: А.Навоий номидаги Миллий кутубхона, Қорақалпоғистон Республикаси АКМ, Бердақ номидаги ҚДУ АРМлари билан ҳамкорликда ишлар олиб бормоқда.\nАхборот-ресурс марказида электрон шаклга ўтказилган адабиётларнинг электрон каталоглари яратилган. Ҳозирги кунга келиб электрон шаклга ўтказилган адабиётларнинг сони 5150 донадан ошди. Электрон каталогга 6886 номда, 8959 дона адабиёт каталоглаштирилиб, жами библиографик ёзувлар сони 14266 номга етти. Ҳар ҳафта дуйшанба куни соат 15:00 да, пайшанба куни соат 10:00 да электрон ахборот ресурслари бўлими кейинги интернет янгиликларни (Мамлакатимиз бўйлаб амалга оширилаётган иш-режалар, таълим соҳасига боғлик мувоффахиятлари ва.б.) ва электрон католог АРМАТ программаси ҳақида тушинтириш ишлари амалга оширилиб келмоқда. Бугунги кунда «Web of science», «EBSCO information service» электрон ресурслар маълумотлар базаси компанияларини китобхонлар ва фойдаланувчиларга қандоқ фойдаланиш кераклиги ҳақида тушунтиришлар берилмоқда.\nАхборот-ресурс марказида 6 сканер, 1 принтер, 111 дона компьютер мавжуд. АРМ да 5 та китоб бериш бўлими, 6 та компьютер хонаси (электрон кутубхона) бўлиб, шундан бош бинода 1 электрон ўқув зали 31 компьютер, табиий фанлар ва тарих-география факултетларида 1электрон ўқув зали 20 та компьютер, физика-меҳнат ва математика-информатика факултетларида 1 электрон ўқув зали 20 та компьютер, педагогика, мактабгача ва бошлангич таълим факултетларида 1 ўқув зали 20 та компьютер, талабалар турар жойида 1 электрон ўқув зали 20 та компьютер билан таъминланган. Ушбу ўқув заллари компьютерлари Интернет ва локаль тармоғ ига бевосита уланган .\nАхборот-ресурс марказида доимий равишда янги адабиётлар кўргазмалари ташкил этиш йўлга қўйилган.


09:00 / 19.07.2018 29847\nЖазирама ёзни муздек ва қувноқ ўтказинг!\nЁзнинг жазирама кунларида инсонга завқ бағишловчи энг ёқимли машғулот – бу сузишдир. Бироқ ҳар доим ҳам чўмилиш ҳавзаларига боришга вақт топавермаймиз. Қолаверса, кўпчилик жамоат жойи ҳисобланган “аквабоғ”ларга боришни хуш кўрмайди. Ана шундай вақтда хонадон учун қулай бўлган бассейнларни харид қилиш айни муддао бўлади.\nЎзбекистонда ҳам INTEX бассейнларини учратиш мумкин. Бироқ улар орасидан сифатлисини танлашда адашмаслик лозим.\nБассейнларни харид қилинг ва ажойиб акция иштирокчисига айланинг: агарда сиз ҳовлингиз учун катта ўлчамдаги бассейнни сотиб олсангиз, кичик бассейн ҳам совға қилинади.\nСотиб олинган бассейнлар республикамизнинг барча вилоятларига келишилган ҳолда етказиб берилади. Шошилинг! Фарзандларингиз ва ўзингиз учун ёзги ажойиб совға ҳозирланг. Жазирама кунларни салқинликда қувноқ кайфият билан ўтказинг.\nТомдан сакраб бассейн ўрнига ерга қулаган эркак интернет юлдузига айланди\nЯна 2 ой жазирама ёз?! Ҳовлингиз учун oсон йиғилувчи, жаҳонда етакчи INTEX бассейнлари билан бирга фарзандларингиз ҳамроҳлигида ёзни муздек ўтказинг


Google Android One номли янги смартфонлар ишлаб чиқарди » Ўзбекистон янгиликлари – Zamin.uz\nGoogle компанияси ҳозирда ривожланаётган бозорларга арзон смартфонларни чиқарувчи Android One дастурини таклиф қилмоқда.\nЭндиликда бу дастур яна битта янги бозор – Филиппинни ҳам ўз ичига олди. У ерда Google’нинг Cherry Mobile One ва MyPhone Uno смартфонлари сотувга чиқарилди. Бу смартфон моделлари унча қиммат бўлмасдан, 4,5-дюймли 854×480 пиксел кўрсатиш қобилиятига эга бўлган сенсор дисплей, Mediatek MT6582 (1,3 ГГц) тўрт ядроли процессори, 1 Гб тезкор хотира ҳамда MyPhone Uno моделида 4 Гб ва Cherry Mobile One’да 8 Гб ички ўрнатилган хотира билан жиҳозланган. Смартфонлар 2 Мп (фронтал) ҳамда 5 мегапикселли (асосий) камералар билан жиҳозланган ҳамда иккита SIM-картага хизмат қила олади.\nБу икки смартфонда ҳам ҳали расмий равишда намойиш этилмаган янги Android 5.1 Lollipop операцион тизими қўлланганига эътибор қаратилган. Ушбу қурилмаларни ишлаб чиқарувчилар кўрсаткичлар рўйхатидан Android 5.1 Lollipop ҳақидаги эслатмани Google’нинг кўрсатмаси билан олиб ташлашган, бироқ интернетда бу операцион тизим янги ва ҳали таништирилмаган ОТ эканлиги ҳақида хабар тарқалиб бўлган.\nҲозирча янгиланган платформа қачон намойиш қилиниши ва бошқа қурилмалар учун мумкин бўлиши ноаниқлигича қолмоқда.


Халқаро соғлиқни сақлаш ташкилоти: 2030 йилда Европада семизлик улкан муаммога айланади\n13:38 / 06.05.2015\nХалқаро соғлиқни сақлаш ташкилотининг башоратига кўра, 2030 йилда Европада семизлик улкан муаммога айланади.\n“Бизнинг тадқиқотларимиз Европада семизликнинг кўпайиши хавотирли миқёс касб этиб бораётганини кўрсатмоқда. Ушбу тенденцияни бартараф қилиш учун зудлик билан чоралар кўриш талаб этилади”, - деб изоҳлади янгиликни UK Health Forum мутахассиси Лора Уэббер.\nThe Daily Express нашрининг маълумот беришича, энг хавотирли вазият Ирландияда кузатилмоқда. Мутахассисларнинг ҳисоб-китобларига қараганда, 2030 йилга келиб мамлакатдаги 89 фоиз эркак ва 85 фоиз аёл семизликдан азият чекади. Буюк Британияда бу кўрсаткичлар 74 ва 64 фоизни ташкил этади.\nЭскпертлар 57 мамлакатга доир маълумотларни тўпладилар. Семизлик муаммоси энг жиддий тус оладиган мамлакатлар қаторида Греция, Испания, Швеции, Австрия ва Чехия бўлиши айтилмоқда. Нидерландияда эса, аксинча, семизлик муаммоси секин-аста камайиб боради. 2010 йилда мамлакат аҳолисининг 54 фоизи семизликка йўлиққан бўлса, 2030 йилда бу кўрсаткич 59 фоизни ташкил қилади.


УЙГА МАРҲАБО, МУҲТАРАМ САЙЁҲ!\nЖараён 04.10.2018 332\nОилавий меҳмон уйи. Ҳали бунақаси дунё тажрибасида ҳам деярли кузатилмаган. Яшаш хонадони катта бўлса, унинг бир қисмини тўлиқ меҳмонхонага мослаштириб, сайёҳларни қабул қилиш, бемалол тадбиркорлик фаолияти билан шуғулланиш мумкин. Яқин-яқиндан бошлаб юртимизда ушбу туризм хизматини кўрсатиш имконияти кенг аҳоли вакилларига ҳам тақдим этилди. Бунинг учун оилавий меҳмон уйи махсус юлдузчага эга бўлиши ҳам шарт эмас. Фақат хонадон жойлаштириш воситаси сифатида муайян талабларга жавоб берса бўлгани. Уйнинг бир томонида оила аъзолари, махсус хоналарда эса меҳмонлар яшайверади. Аҳамиятлиси, эндиликда мамлакатимизда оилавий тадбиркорликнинг бу тури фаол ривожи учун кенг шароит мавжуд.\nДарҳақиқат, сўнгги вақтда юртимизга чет эллик сайёҳлар оқими кўпайди. Қолаверса, ички туризм ҳам анча фаоллашди. Диёримизнинг диққатга сазовор жойлари, сўлим гўшаларини кўриш иштиёқида сафарни ихтиёр этувчилар салмоғи ошди. Табиийки, бу ўз-ўзидан меҳмонларни жойлаштириш масканларига талаб ўсишига олиб келмоқда. Мавжуд муассасалар қамрови эса етарли даражада эмас, эҳтиёжни тўла қоплаш имконини бермаяпти. Натижада ихчам, ташкил этиш қийин бўлмаган, барча қулайликларни ўзида мужассам этган янгича меҳмонхоналар фаолиятини кенг йўлга қўйишга киришилди. Шу мақсадда Вазирлар Маҳкамасининг 2018 йил 7 августдаги "Оилавий меҳмон уйлари фаолиятини ташкил этиш тўғрисида"ги қарори қабул қилинди.\n- Мазкур ҳужжат ижроси доирасида вилоятимизда ҳам бир қатор ишлар амалга оширилди, - дейди Туризмни ривожлантириш давлат қўмитаси вилоят ҳудудий бошқармаси мутахассиси Шоҳруҳ Жалолов. - Аҳоли ўртасида тушунтириш олиб бордик, оилавий меҳмон уйи ташкил этишнинг афзаллиги, берилаётган имтиёзлар ҳақида маълумот бердик. Кўрдикки, айрим оилалар бунга бефарқ эмас. Улар шу йўналишда ўз бизнесини бошлашга қарор қилишди. Ўтган вақт мобайнида бошқармамизга 50 нафардан ортиқ фуқародан шу мазмундаги ариза келиб тушди. Ҳозиргача 30 га яқин ариза ижобий қаноатлантирилди. Меҳмон уйлари очган оилалар тадбиркорлигининг мавжуд мезонларга мослиги ўрганилиб, 25 сентябрь ҳолатида 16 тасига тегишли сертификатлар тақдим этилди. Қисқа фурсатда кўплаб туристлар уларнинг хизматларидан фойдалангани эътиборга молик.\nЯна бир жиҳати, тегишли муддатда республика миқёсида 23 та оилавий меҳмон уйи рўйхатга олинган. Маълум бўладики, энг кўп шундай муассаса вилоятимизда иш бошлаган. Қолгани эса Самарқанд, Бухоро ва Хоразм вилоятларида фаолият кўрсатаяпти.\nХўш, бугунги кунда воҳамизнинг қайси ҳудудида меҳмонларни жойлаштиришнинг бу воситаси юқори самара бермоқда?\nБошқарма масъулининг билдиришича, янги муассасаларнинг барчаси вилоятимиз ташриф қоғози саналган Шаҳрисабз шаҳрида ташкил этилган. Албатта, кўҳна Кешнинг юқори сайёҳлик салоҳиятини тан олмай иложимиз йўқ. Ўз ўрнида маҳаллий тадбиркорлар ҳам бу имкониятдан унумли фойдаланаяпти. Бу янгилик оилаларга ўз ишбилармонлик қобилиятини юзага чиқаришда қўл келаётгани исботидир.\nМана бунга ёрқин мисол. Шаҳрисабз шаҳрилик Саодат Низомова кўпдан бери ҳунармандчилик билан шуғулланади. Ҳозирги вақтда у ҳудуд каштачилигининг ўзига хос хусусиятларини ишлари орқали кўз-кўз қилиб келмоқда. Мамлакатимизда соҳа вакилларига қаратилаётган эътибордан ҳунарманд аёл ҳам бебаҳра қолмади. Шаҳар марказида қад ростлаган янги уйлардан бири унга ҳам кредит асосида берилганди. Биринчи қаватини устахонага айлантирган ишбилармон юқори қаватдаги хонадондан мақсадли фойдалана олмаётганди. Яқинда эса бунинг чорасини топди. 2 хонали янги уйни меҳмонхонага мослаштирди. Ушбу муассасада бир кунда 4 нафар меҳмонга хизмат кўрсатиш мумкин. Дарҳол янгилик натижа ҳам бера бошлади. Кўпгина мижозлар қабул қилинди. Яъни ҳунарманд бу фаолиятдан ҳам яхши даромад кўраяпти.\nЯна бир оилавий меҳмон уйи соҳибаси, якка тартибдаги тадбиркор Зулайҳо Исаковага ҳам мазкур бизнес шакли ҳар томонлама маъқул келди.\n- Меҳмон уйини очганимизга бир ойдан ошди, шу вақтгача шаҳримизга ташриф буюрган бир қанча сайёҳ хизматимиздан фойдаланди, - дейди тадбиркор аёл. - Фаолиятимиз тегишли тартибда сертификатланди. Муассасамизни талаблар асосида жиҳозладик. Қисқа вақт ичида бизга тижорат банкидан 25 миллион сўм миқдорида имтиёзли кредит тақдим этилди. Бу маблағни ҳам оилавий меҳмон уйимиздаги шарт-шароитни янада яхшилашга сарфладик. Қулайликлардан мижозлар мамнун бўлишмоқда. Ўзларини худди ўз уйида тургандек ҳис этишди. Аҳамиятлиси, уйимиздан туриб шаҳарнинг гўзал манзараси, тарихий марказини томоша қилиш мумкин. Бу ҳам меҳмонларга жуда маъқул тушди.\nЎтган фурсатда вилоятимизда 16 оилавий меҳмон уйи фаолияти йўлга қўйилиши ҳудуд туризми ривожига сезиларли ҳисса қўшди. Аввало, меҳмонларни қабул қилиш қуввати ошди, оз эмас, кўп эмас, қарийб 150 ўринга. Айрим меҳмон уйларининг кўҳна, кўп йиллик тарихга эга аҳоли хонадонлари негизида ташкил этилгани айниқса, хорижлик сайёҳларни ўзига жалб қилмоқда. Ҳар ҳолда хизмат сифати ҳам таъминланмоқда. Қанчадан-қанча янги иш ўрни яратилди. Туризм аҳоли бандлигини таъминлашда етакчи соҳа экани шу орқали ҳам ўз тасдиғини топмоқда.\nАсосийси, оилалар тадбиркорлик билан машғул бўлиш асносида доимий даромад манбаига эга бўлмоқда. Бу каби туристик муассасалар истиқболда янада кўпайишини тахмин қилиш қийин эмас. Қамровни фақат Шаҳрисабз билан чекламасдан бошқа туманларда ҳам мазкур фаолиятни кенг ривожлантириш учун сабаб етарли. Чунки уларда ҳам диққатга сазовор жойлар, тарихий ёдгорликлар кўплаб топилади. Ушбу ҳудудларга борувчи сайёҳлар ҳам кам эмас. Уларда вақтинча жойлашиш учун шундай оилавий меҳмон уйларига эҳтиёж бўлиши турган гап.\nМаълумот ўрнида қайд этиш керакки, Вазирлар Маҳкамасининг тегишли қарорига мувофиқ, мазкур меҳмон уйларида уй эгасининг ўз оила аъзолари билан бирга яшаш тамойили бўйича бир вақтнинг ўзида 10 нафаргача ташриф буюрувчига хизмат кўрсатиш мумкин. Ҳар бир шахсга тўғри келувчи турар жой майдони 3 квадрат метрдан кам бўлмаслиги керак. Оилавий меҳмон уйи соҳиби зарур даражадаги хизмат сифати ва меҳмонлар хавфсизлигини таъминлаши шарт. Ушбу фаолият билан шуғулланувчи тадбиркорлик субъектлари тижорат банклари томонидан энг кам иш ҳақининг 300 бараваригача миқдорда имтиёзли кредитлар билан таъминланади.


Навоийда 30 ёшли ақли заиф фуқаро онасини пичоқлаб ўлдирди — Sof.uz\nНавоийда 30 ёшли ақли заиф фуқаро онасини пичоқлаб ўлдирди\n2.05 10:32 371 Жамият\nНавоий вилоят ИИБ ахборот хизмати раҳбари Ўктам Усмоновнинг маълум қилишича, Хатирчи туманида яшовчи ақли заиф фуқаро онасини пичоқлаб ўлдирган.\nМаълум бўлишича, воқеа 2021 йилнинг 27 апрель куни содир бўлган.\nХатирчи туманида яшовчи 1991 йилда туғилган ва руҳий хасталик туфайли рўйхатда турган фуқаро В.Б. акасининг хотини Ч.Р.га бешикда ётган чақалоғининг йиғиси ёқмаётганини айтиб, унга танбеҳ берган. Бу эса жанжални келтириб чиқарган. Она руҳий хаста ўғли ва келинини тинчлантиришга уринган. Жиззакилик кучайиб, ўз-ўзини бошқариш қобилияти сусайган В.Б.да хуруж бошланган ва қилган хатти-ҳаракатини идрок қилолмай қолган. Ҳодиса ҳам айнан ана шу хуруж туфайли юзага келган ва у ўз онасининг юрагига ошхона пичоғини санчиб олган.\nФуқаро В.Б. онасининг қонга беланган ҳолда ерда ётганини кўриб, қўрққан ва ИИБ ходимлари етиб келгунча, ичкари хонага кириб, ўз устидан қулфлаб олган. Пичоқланган она зудлик билан тиббиёт бирлашмасига олиб келинган. Муолажаларга қарамай, орадан икки соат ўтгач, аёл вафот этган.\nВилоят прокуратураси, ИИБ раҳбарияти ҳамда туман мутасаддилари иштирокида маҳаллада мазкур жиноят муҳокама қилинган.


Омбудсман: «Муҳожирлар учун сотиб олинаётган авиачипталар пулига завод қурса бўлмайдими?»\n20:34 / 30.12.2019\nОлий Мажлиснинг Инсон ҳуқуқлари бўйича вакили Улуғбек Муҳаммадиев 30 декабрь куни Одам савдосига ва мажбурий меҳнатга қарши курашиш миллий комиссиясининг навбатдаги мажлисида Россиядаги ўзбек мигрантлари муаммоларига тўхталди.\nKun.uz мухбирининг хабар беришича, Омбудсман Москва шаҳридаги ўзбек муҳожирлари сақланаётган марказ ҳақида батафсил гапириб ўтган.\n«17 декабрь ҳолатига марказда 180 нафар Ўзбекистон фуқароси мавжуд эди. Умуман олганда, бир ойда тахминан 3,5 минг атрофида одам йиғиларкан: чиқиб кетади, яна жойлаштиришади.\nМарказда сақланаётган ўзбек муҳожирлари томонидан билдирилган иккинчи масала – Москва шаҳридаги ўзбекистонлик фуқаролар ўз ватандошлари, яъни ўзбек мигрантларидан ишлаш, яшаш учун рухсатнома қилиб бериш ва кўплаб бошқа сабабларни келтирган ҳолда пул олиб, уларни алдашмоқда. Бундай фуқаролар ҳам ҳуқуқни муҳофаза қилиш ходимлари томонидан ана шу ерга жойлаштириляпти.\nМарказда сақланаётган яна бир тоифадаги шахслар – Москва судининг кўрсатмаси билан жарима тўлаши керак, бироқ уни тўлаш учун пуллари йўқ бўлган фуқаролар. Марказдагилардан сўрасак, «Қачон жарима пулини тўласа, чиқариб юборамиз» дейишяпти. Қайтиб келиб, Ички ишлар вазирлигига [мазкур масалани] киритдик.\nУ ердаги 180 нафардан 5 нафари 1 йилдан ортиқ ушлаб турилибди. Бир йилдан бери ўша жойда, худди қамоқхонадек. Лекин улар на чиқиб кета олади, на уларни жўнатиб юбора олишади. Биз бу бўйича Ички ишлар вазирига [хат] киритиб, бир қисм фуқароларга паспортини тезроқ ҳал қилиш ва жўнатиб юборишни сўрадик», – деди Улуғбек Муҳаммадиев.\nМуаммонинг ечими сифатида Омбудсман Ички ишлар ва Ташқи ишлар вазирликларидан Россия ҳукуматига Ўзбекистонда икки хил (яшил ва қизил паспортлар) мавжудлиги ҳақида расмий ҳужжат киритиш ҳақида сўради ва уларга [Россия томонига] маълумот бериш кераклигини айтди.\n«Бу маблағларнинг ўрнига бирор-бир завод қуриб, ишчи кучини шу ерда яратсак бўлмайдими, деган савол туғиляпти. Чунки 3,5 минг нафар – бу фақат Москва шаҳрига борувчилар холос. Яна Россиянинг бошқа ҳудудларида ҳам [бундай марказлар] бор. Ҳаммасига авиачипта олиб жўнатяпти – жуда ҳам катта маблағ. Буни ҳам кўриб чиқиш керак», – деб таъкидлади Улуғбек Муҳаммадиев.\nЭслатиб ўтамиз, кеча Kun.uz Санкт-Петербургдаги Мигрантларни вақтинча сақлаш маркази ҳақида батафсил мақола эълон қилган эди.\nАввалроқ Ўзбекистон Ташқи ишлар вазирининг биринчи ўринбосари Илҳом Неъматов шу масалада муносабат билдириб, «3 йил олдин бу билан ҳеч ким шуғулланмаган»ини айтганди.\nЎзбекистон консули Кореядаги ватандошларни қизиқтираётган саволларга жавоб берди\n20:38 / 13.02.2021\nХудди муаммо йўқдек: Миграция агентлиги БААдаги муҳожирлар лагери масаласига муносабат билдирди\n18:59 / 10.02.2021\n«Бунчалик ёмон шароитни тасаввур қилмагандик» — Миграция агентлиги БААга юборган ватандошлар лагеридан репортаж


Тест синовлари топшириқларида ўзгаришлар бўлади - xabar.uz\n20.05.2020 14:58 0 3100\nДавлат тест марказининг сайтида янги ўқув йили учун ўтказиладиган тест синовлари топшириқларига киритилаётган ўзгаришлар эълон қилинди.\n2020-2021 ўқув йили учун ўтказиладиган олий таълим муассасаларининг бакалавриатига кириш тест синовларида тест топшириқлари бўйича қандай ўзгаришлар кутилмоқда?\nТест топшириқларини соддалаштириш:\nТест топшириқлари соддалаштирилишини олий таълим муассасаларининг бакалавриатига қабул имтиҳонларида фақат содда тестлардан фойдаланилади, деб тушунмаслик керак.\nУмумтаълим фанларидан тест топшириқлари 3 та қийинлик даражасида шакллантирилади. Бунда биринчи қийинлик даражасидаги тест топшириқлар ишланиши, бажарилиши осон бўлган тест топшириқлари ҳисобланади.\nАввалги йилларда ўтказилган тест синовларида фанлардан 6 тагача биринчи қийинлик даражасидаги тест топшириқлари берилар эди. Жорий йилда ҳар бир вариантда қўлланиладиган биринчи қийинлик даражасидаги тест топшириқлари сони ўртача 10 тагача етказилмоқда.\nЁзувсиз харита, жадвал, расмли кўринишидаги тест топшириқлари сонини кўпайтириш:\nАбитуриентлар тест топшириқларини мантиқий фикрлаб, тезда тушунишлари учун жорий йилда ҳам тарих, география фанлари каби чет тили (инглиз, немис, француз) фанларидан ҳам расмли тест топшириқлари шакллантирилмоқда. Шунингдек, биология ва кимё фанларидан расмли тест топшириқлари сони кўпайтирилмоқда.\nОна тили ва адабиёт фанидан тест топшириқларини соддалаштириш:\nОна тили (ўзбек, рус, қорақалпоқ) ва адабиёт фанидан мустақил ўқиш учун тавсия қилинган бадиий асарлардан тест топшириқлари сони кўпайтирилади. Шунингдек, абитуриентларнинг мантиқий фикрлашини ривожлантириш мақсадида матнли тестлар, яъни матн устида ишлаш билан боғлиқ бўлган тест топшириқлари тузилмоқда.\nМатнли тест топшириқларида матн таркибидаги сўзларнинг тўғри қўлланганлигини ва гапларнинг тўғри шакллантирилганлигини аниқлаш, матндаги сўзларнинг маъноларини топиш ва матннинг асосий мазмунини тушуниш талаб этилади.\nКимё ва физика фанидан назарий тест топшириқлари сонини ошириш:\nКимё фанидан назарий тест топшириқлар сони оширилади ва лаборатория ишларига оид тест топшириқлари тузилмоқда.\nФизика фанидан ҳам назарий тест топшириқлар сони оширилган ҳолда биринчи қийинлик даражасидаги тест топшириқлари сони 6 тадан 10 тагача кўпайтирилмоқда. Шунингдек, абитуриентларга қулайлик яратиш мақсадида «Доимий физик катталиклар жадвали» ишлаб чиқилди ва у «Кимёвий элементлар даврий системаси» каби тест синови топшириш жараёнида абитуриентларга тақдим этилади.\nДТМ тест-синовлари тест топшириқлари\nТаълим 06/05, 16:11\nАбитуриентлар диққатига! «Маърифат» газетаси тест саволларини эълон қилишни бошлайди\nТаълим 30/04, 17:29\n2020 йилги кириш имтиҳонлари соддалаштирилади! Президент масъулларга топшириқлар берди


ОАВ: Барак Обама немислар ишончини оқламади\n12:13 / 27.04.2016\nАҚШ президенти Барак Обама ўз вазифасига киришган вақтда, Германия унга ишонч назари билан қарай бошлаган эди. Аммо Америка етакчиси немислар ишончини оқлай олмади, деб ёзади Der Spiegel газетаси.\nНашрнинг фикрича, Обама — амалда бирон ишни бажара олмайдиган сафсатабоз холос. Bild газетасининг ёзишича, Обама немис канцлери Ангела Меркелнинг қочқинларга нисбатан сиёсатини олқишлаган, аммо амалга келганда АҚШнинг ўзи атиги 2500 сурияликка бошпана берган. Бу йилда бу рақамга 10 минг қўшилиши кутилмоқда. Обама ўз сиёсий барқарорлигини хавф остига қўйиб бўлса-да 1 млн. қочқинга бошпана берган давлатда шундай баландпарвоз гапларни айтишга журъат топа олди.\nDer Spiegel нашри, аксинча, мақоласини Обаманинг сиёсий ғалабаларини эътироф этиш билан бошлаган. Эрон ядро дастури бўйича келишувга эришилиши, Ироқ ва Афғонистондан ҳарбий қўшинларнинг олиб чиқилиши, Куба билан муносабатларнинг тикланиши. Аммо унинг мағлубияти ҳам анчагина вазнлидир. Гуантанамо қамоқхонаси ёпилганича йўқ, учувчисиз самолётлар воситасида берилаётган зарбалар тинч аҳоли вакиллари ҳаётига зомин бўлмоқда, АҚШ дунё назоратини тўлиқ ўз ихтиёрига олишга уринмоқда. Жаноб Обама, шунингдек, миллий муаммолар, хусусан, ижтимоий тарқоқлик ва тенгсизликка барҳам бермади, тиббий суғурта тизимида ислоҳотларни амалга ошира олмади.\nОбама дунёни яхшилай олмади, деб ёзади газета. Агарда маънавият давлат ихтиёридаги капитал дейдиган бўлсак, у ҳолда АҚШ касодга учраган давлатдир.


00:45 28 Феврал 2020\n18:49 12.12.2018 Ҳавола олиш\nЎзбекистон бош консули Абдусалом Ҳатамов Бош консулхонага Ўзбекистон фуқаролари қайси саволлар билан мурожиат қилишлари ҳақида гапирди.\nТОШКЕНТ, 12 дек — Sputnik. Ўзбекистонликлар Екатеринбургдаги Бош консулхонага кўпроқ ҳужжатларини йўқотиб қўйиш сабабли мурожиат қилишади, деб маълум қилди Екатеринбургдаги Ўзбекистон бош консули Абдусалом Ҳатамов РИА Новостига берган интервьюсида.\n“Асосан, бу ҳужжатларни йўқотиш қўйиш билан боғлиқ бўлган масалалар. Бир ой давомида 20 тага яқин расмий сўров келиб тушади. Мен уларга консуллик-ҳуқуқий ёрдамни кўрсатиб, ватанга қайтиши учун вақтинчалик ҳужжат тайёрлаб бераман. Интернетдаги сайтда барча хоҳловчилар мен билан боғланишлари учун телефон рақамимни қолдирдим”, - деб жавоб берди Ҳатамов бош консулга қайси масалар бўйича кўпроқ мурожиат қилишади, деган саволга.\nБош консулхона жорий йилнинг якуни-келаси йил январь ойида тўлақонли ишга тушиши қўшимча қилди.\nЖорий йилнинг ноябрь ойида Екатеринбургда Ўзбекистон бош консуллиги очилганди. Бош консул этиб Абдусалом Ҳатамов тайинланди. Ундан олдин у ТИВ консуллик-ҳуқуқий департаменти бошлиғи лавозимида ишлаган.


Туркманистон Президенти от пойгасида ғолиб бўлди » Ўзбекистон янгиликлари – Zamin.uz\nТуркманистон Президенти от пойгасида ғолиб бўлди\n30 апрель 2017, 11:20\nТуркманистон Президенти Гурбангули Бердимуҳамедов бугун, 29 апрель куни мамлакатда ўтказилган от чоптириш мусобақаси ғолиби бўлди.\nУшбу мусобақа ҳар йили апрель ойининг охирги якшанбасида нишонланадиган “Туркман тулпори” куни муносабати билан ўтказилди. Чавандозлар пойгаси 1,2 км оралиқ масофага Ашхобод яқинидаги Ахалтекин от комплексида бўлиб ўтди.\nПойгада Президентдан ташқари яна 6 нафар тажрибали чавандоз иштирок этди. Жумладан, ҳар бир вилоят ҳамда Ашхободдан биттадан вакил қатнашди. Отчопардаги бошловчининг сўзларига қараганда, президент чавандозлик қилган от – Ахалтекин қора саман оти Мирасни мамлакат раҳбарининг набираси Каримгули Бедимуҳамедов парваришлаб, пойгага тайёрлаган ва бобосига ҳадя қилган.\nГурбангули Бердимуҳамедов Мирасда масофани 1 дақиқаю 25 сонияда босиб ўтиб, мусобақа ғолибига айланди ҳамда бош мукофот – Toyota Land Cruiser Prado автомобилининг калитини қўлга киритди. Мамлакат раҳбари автомобиль калитини қишлоқ хўжалиги вазирига тақдим этиб, ушбу машинани йилқичилик мутахассисларининг эҳтиёжлари учун ишлатишни таклиф этди.\nЯнгиликлар » Жамият » Туркманистон Президенти от пойгасида ғолиб бўлди\n11:14 Дунёдаги энг хавфсиз мамлакат аниқланди